Hans Männik

Hans Männik (10. oktoober 1893 Preedi mõis, Koeru kihelkond, Järvamaa – surmaaeg ja -koht teadmata) oli eesti kirjastustegelane. 

Ta lõpetas 1924. aastal Tartu Ülikooli zooloogina.

Ta oli kirjastuse Loodus asutaja ja juht. 

Ta vangistati NKVD poolt septembris 1940 Max Laossoni kaebusel. 

Tema kohtuprotsessil oli süüdistajaks Bruno Pärli, kelle abikaasa oli eelmisel aastal Looduse romaanivõistlusel III koha saanud ja olnud gümnaasiumis ka Hans Männiku õpilane. Bruno Pärli ise vangistati vähem kui aasta pärast ja suri Nõukogude vangilaagris 1942. aastal.

Pere
Tema tütar oli skulptor Maire Männik (1922–2003).

Välislingid
 Tõnis Erilaid, "Oli siis vaja seda rämpsu trükkida? Romaanivõistlus viis kirjastuse juhi nilbuste eest süüpinki", Õhtuleht, 29. mai 2020

Kategooria:Eesti kirjastajad
Kategooria:Eesti õpetajad
Kategooria:Vabadussõja veteranid
Kategooria:Tartu Ülikooli matemaatika-loodusteaduskonna vilistlased
Kategooria:Üliõpilaste Selts Raimla liikmed
Kategooria:Eesti represseeritud isikud
Kategooria:Sündinud 1893
Kategooria:Surmaaeg puudub